ՄԵՂՐԻ ՀԱՄԱՅՆՔԻ ՂԵԿԱՎԱՐ ԲԱԳՐԱՏ ԶԱՔԱՐՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՊՐԻԼԻ 7-Ի՝ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԱՌԹԻՎ.

 Ապրիլի 7-ին Հայ Առաքելական Եկեղեցին նշում է Սբ. Մարիամ Աստվածածնի Ավետման տոնը։

 Այս պայծառ գարնանային տոնը ևս մեկ պատեհ առիթ է գնահատանքի և երախտագիտության խոսքեր հնչեցնելու ձեր հասցեին, սիրելի՛ կանայք, ձեր՝ ովքեր մեր ընտանեկան երջանկության կերտողներն ու պահապաններն են, մեր հասարակության առաջընթացի և ազգային վերելքի ամենաեռանդուն ուժերը։

 Սիրելի՛ կանայք և աղջիկներ, սիրով, խոնհարումով և մեծագույն հարգանքով շնորհավորում եմ ձեզ այս գեղեցիկ գարնանային տոնի առթիվ։

 Դեռ վաղ ժամանակներից մեր մայրերի հոգածության ներքո են դաստիարակվել քաջասիրտ մեր զավակները,որոնք շենացրել են մեր հայրենիքը, խաղաղ պահել մեր հայրենիքի սահմանները և պաշտպանել ազատ ապրելու աստվածաշնորհ մեր իրավունքը։

Հայրենիքի առջև ծառացած դժվարությունների և բազում մարտահրավերների պահին մենք աներեր ենք և անպարտ՝ շնորհիվ մեր պաշտելի մայրերի և հայրենիքի սահմանները անառիկ պահելու համար մարտի ելնող նրանց քաջարի որդիների։

Առանձնահատուկ խոնհարումով և սիրով շնորհավորում եմ այն մայրերին, ովքեր անցան պատերազմի դժվարին ճանապարհով, կորցրեցին իրենց զավակներին, սակայն մնացին անկոտրում։

 Սիրելի՛ մայրեր, ևս մեկ անգամ շնորհավորելով Մայրության ու գեղեցկության տոնի առթիվ՝ առողջությունից, բարեկեցությունից և լավատեսությունից զատ ցանկանում եմ մաղթել ձեզ, որ ձեր սրտերը ցնցվեն միայն ձեզ բնորոշ արժեքների վրա զարգացող երկրին վերաբերող բարի լուրերից։

Մենք ուժեղ ենք և անպարտ մեր թիկունքում ունենալով հայ մայրերի սերն ու օրհնանքը։